
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADSKO VIJEĆE



KLASA:  363-05/25-01/19 
URBROJ: 2140-5-01-25-6
Pregrada, 17.12.2025.

[bookmark: _Hlk216276932]Na temelju članka 66. Zakona o gospodarenju otpadom („Narodne novine“ br. 84/2021) i članka 32. Statuta Grada Pregrade, („Službeni glasnik Krapinsko - zagorske županije“, br. 06/13, 17/13, 7/18, 16/18 - pročišćeni tekst, 05/20, 8/21, 38/22, 40/23), Gradsko vijeće Grada Pregrade na 4.  sjednici održanoj 17. 12. 2025. godine, donosi 

ODLUKU 
o III.  izmjenama i dopunama Odluke
o načinu pružanja javne usluge sakupljanja komunalnog otpada na području grada Pregrade

Članak 1.
U članku 9. Odluke o načinu pružanja javne usluge sakupljanja komunalnog otpada na području grada Pregrade („Službeni glasnik Krapinsko - zagorske županije“, broj 2/22, 54/22, 60/23, dalje u tekstu: Odluka) mijenja se stavak 1. koji sada glasi: 
(1) Davatelj javne usluge dužan je omogućiti korisniku javne usluge primopredaju komunalnog otpada na obračunskom mjestu korisnika:
· tri (3) puta mjesečno za biootpad iz biorazgradivog komunalnog otpada, uz obvezu dodatnog odvoza ukoliko se u obračunskom razdoblju javlja peti (5.) tjedan,
· jednom mjesečno, za otpadni papir i karton iz biorazgradivog komunalnog otpada,
· jednom mjesečno, za otpadnu plastiku i metal iz biorazgradivog komunalnog otpada,
· tri (3) puta za miješani komunalni otpad, uz obvezu dodatnog odvoza ukoliko se u obračunskom razdoblju javlja peti (5.) tjedan, 
· dva puta godišnje za krupni (glomazni) otpad.

Članak 2.
U članku 25. Odluke, u stavku 3. mijenja se Tablica 1. koja sada glasi:

	Kategorija korisnika usluge
	Cijena obvezne minimalne javne usluge 

	Kućanstvo
	20,50 eura

	Nije kućanstvo
	20,50 eura



Članak 3. 
U članku 25. stavku 8. Odluke mijenja se Tablica 2. koja sada glasi:

	Kategorija Korisnika usluge
	Umanjenje cijene obvezne minimalne javne usluge 
	Cijena obvezne minimalne javne usluge za korisnike koji kompostiraju biootpad

	Kućanstvo
	8,00 eura
	12,50 eura

	Nije kućanstvo
	8,00 eura
	12,50 eura



Članak 4.
U članku 25. stavak 11. Odluke mijenja se podstavak 4. koja sada glasi: 
Za navedenu kategoriju korisnika Grad Pregrada preuzima obvezu plaćanja troška cijene minimalne javne usluge samo u slučaju ukoliko korisnik kompostira biootpad unutar vlastitog kućanstva, kako slijedi:

	Kategorija Korisnika usluge
	Cijena obvezne minimalne javne usluge
	Iznos sufinanciranja obavezne minimalne javne usluge (u EUR/ %)
	Cijena obvezne minimalne javne usluge uz sufinanciranje Grada

	Korisnici zajamčene minimalne naknade
	12,50 eura
	6,25 eura/ 50 %
	6,25 eura



Članak 5.
Ovu Odluku o III. Izmjenama i dopunama Odluke o načinu pružanja javne usluge sakupljanja komunalnog otpada na području grada Pregrade Davatelj usluge dužan je objaviti na svojim službenim mrežnim stranicama.
Članak 6.
Ova Odluka o III. Izmjenama i dopunama Odluke o načinu pružanja javne usluge sakupljanja komunalnog otpada na području grada Pregrade stupa na snagu osmog dana od dana objave u „Službenom glasniku Krapinsko - zagorske županije“. 
 

                      PREDSJEDNICA
GRADSKOG VIJEĆA 
  
                                                                                                                     Davorka Filipčić

